સોમનાથ મંદિરને પ્રવાસન સ્થળ તરીકે વિકસાવવા પૂરતું ધ્યાન અપાય છે પરંતુ આ મંદિર જે ઐતિહાસિક શહેરમાં આવેલું છે તે વેરાવળ-પ્રભાસ પાટણની તો જાણે ઉપેક્ષા થઈ રહી છે, તેવો અહેસાસ પ્રજાજનો કરી રહ્યા છે. કારણ, છેલ્લા 20-30 વર્ષોથી આ જોડીયાનગરની સ્થિતિ એવીને એવી જ છે, ત્યાં વિકાસના કોઈ ચિહ્નો જોવા મળતા નથી. આ અંગે મુખ્યામંત્રી રૂપાણીને ચેમ્બરના પૂર્વપ્રમુખ ચીમનભાઇ અઢીયાએ લેખીત વ્યથા વર્ણવતો પત્ર પાઠવી વિવિધ મુદાઓ બાબતે રાજય સરકારે ધ્યાન આપવાની તાતી જરૂર હોવાનું જણાવ્યું છે.